राम और कृष्ण भक्त कवियों ने अपने आराध्यों की परिकल्पना युगल-रूपों में की है उन्होंने उनमें अभिन्नता स्थापित कर नारी को पुरुष की चिर-सहचरी माना .नारी जीवन की विभिन्न भूमिकाएँ राम-काव्य में प्राप्त होती है. और संबंधों में मर्यादा का पूरा-पूरा निर्वाह है.विमाता को प्रत्येक स्थिति में माता के समान आदर देना ,भाभी का पूरा सम्मान शवरी जैसी नारियों से सहज और आदरपूर्ण व्यवहार राम-काव्य में ही संभव हुआ है .स्त्री की इच्छा का पूरा मान ,चाहे कैकेयी का वरदान हो चाहे सीता की वन-गमन का आग्रह .'वधू लरकिनीं पर घर आईं ,राखेहु नयन पलक की नाईं '